Долбоор

**КЫРГЫЗ РЕСПУБЛИКАСЫНЫН МЫЙЗАМЫ**

**Кыргыз Республикасынын Граждандык кодексине өзгөртүүлөрдү киргизүү тууралуу жана “Юридикалык жактарды, филиалдарды (өкүлчүлүктөрдү) мамлекеттик каттоо жөнүндө” Кыргыз Республикасынын Мыйзамын күчүн жоготту деп таануу жөнүндө**

**1-статья**

Кыргыз Республикасынын Граждандык кодексинин I бөлүгүнө (Кыргыз Республикасынын Жогорку Кеңешинин Ведомосттору, 1998-ж., № 6, 226-ст.) төмөнкүдөй өзгөртүүлөр киргизилсин:

1) 86-статьяда:

а) аталышындагы “каттоо” деген сөздөн кийин “(кайра каттоо)” деген сөздөр менен толукталсын.

б) 1-пунктта:

- 1-пункттун биринчи сүйлөмү төмөнкүдөй редакцияда баяндалсын: “Юридикалык жак Кыргыз Республикасынын Министрлер Кабинети тарабынан аныкталган тартипте ыйгарым укуктуу мамлекеттик орган тарабынан мамлекеттик каттоодон (кайра каттоодон) өткөрүлүүгө тийиш”;

- экинчи сүйлөмдөгү “таанышуу” деген сөздөн кийин “, өткөрүүнүн тартиби ыйгарым укуктуу мамлекеттик орган тарабынан аныкталат.” деген сөздөр менен толукталсын.

в) төмөнкүдөй мазмундагы экинчи жана үчүнчү абзацтар менен толукталсын:

“Мамлекеттик каттоо (кайра каттоо) ыйгарым укуктуу мамлекеттик орган тарабынан “бирдиктүү терезе” принцибинде Кыргыз Республикасынын Министрлер Кабинети тарабынан аныкталган тартипте жүзөгө ашырылат.

Юридикалык жактарды, филиалдарды (өкүлчүлүктөрдү) электрондук каттоого жана юридикалык жактарды каттоо жөнүндө күбөлүктөрдү электрондук түрдө берүүгө, Кыргыз Республикасынын Министрлер Кабинети аныктаган тартипте жол берилет.”;

г) үчүнчү абзацтагы “мыйзам менен” деген сөз “Кыргыз Республикасынын Министрлер Кабинетинин ченемдик укуктук актысы менен” деген сөздөргө алмаштырылсын;

д) төмөнкүдөй мазмундагы 11-абзац менен толукталсын:

“11. Кыргыз Республикасынын Конституциясында аныкталган мамлекеттик бийлик органдары юридикалык жактардын укук жөндөмдүүлүгүнө ээ жана каттоого жатпайт.”;

е) 2-пунктта:

- биринчи сүйлөмдөгү “учурдан тартып” деген сөздөр “күнүнөн” деген сөздөргө алмаштырылсын;

- төмөнкүдөй мазмундагы экинчи сүйлөм менен толукталсын:

“Эгер ушул Кодексте же мыйзамда башкача каралбаса, Кыргыз Республикасында юридикалык жактарды, филиалдарды (өкүлчүлүктөрдү) каттоо декларативдүү мүнөзгө ээ.”;

ж) 3-пункттагы “мыйзамда белгиленген” деген сөздөр “Кыргыз Республикасынын Министрлер Кабинети тарабынан” деген сөздөргө алмаштырылсын.

2) 87-статьяда:

а) 4-пунктта:

- “тиешелүү түрдөгү юридикалык жактар жөнүндө мыйзам менен” деген сөздөрдөн кийин “жана юридикалык жактарды каттоо чөйрөсүндөгү мыйзамдарга” деген сөздөр менен толукталсын;

- экинчи абзац төмөнкүдөй мазмундагы абзац менен толукталсын:

“Финансы-кредиттик мекемелердин уставдарын кошпогондо, коммерциялык уюмдардын типтүү уставдарын иштеп чыгуу жана бекитүү ыйгарым укуктуу мамлекеттик орган тарабынан жүзөгө ашырылат.”;

б) 5-пункттун үчүнчү абзацындагы “мыйзам менен” деген сөздөр “юридикалык жактарды каттоо чөйрөсүндөгү мыйзамдарда” деген сөздөргө алмаштырылсын;

3) 88-статьянын 2-пунктунда “мыйзамда” деген сөздөн кийин “жана юридикалык жактарды каттоо чөйрөсүндөгү мыйзамдарда” деген сөздөр менен толукталсын;

4) 89-статьянын 2-пунктундагы “мыйзам менен” деген сөздөр “юридикалык жактарды каттоо чөйрөсүндөгү мыйзамдар” деген сөздөргө алмаштырылсын;

5) 92-статьянын 3-пунктунда “мыйзам менен” деген сөздөрдөн кийин “жана юридикалык жактарды каттоо чөйрөсүндөгү мыйзамдарда” деген сөздөр менен толукталсын;

6) 98-статьянын 1-пунктунда:

а) биринчи абзацтагы “юридикалык жактарды мамлекеттик каттоо жөнүндө мыйзамга” деген сөздөр “юридикалык жактарды каттоо чөйрөсүндөгү мыйзамдарга” деген сөздөргө алмаштырылсын;

б) экинчи абзацтагы “юридикалык жактарды мамлекеттик каттоо жөнүндө мыйзамга” деген сөздөр “юридикалык жактарды каттоо чөйрөсүндөгү мыйзамдарга” деген сөздөргө алмаштырылсын.

**2-статья**

Күчүн жоготту деп табылсын:

1) “Юридикалык жактарды, филиалдарды (өкүлчүлүктөрдү) мамлекеттик каттоо жөнүндө” Кыргыз Республикасынын 2009-жылдын 20-февралындагы № 57 Мыйзамы (“Эркинтоо” гезити, 2009-жылдын 3-марты, № 15);

2) “Юридикалык жактарды, филиалдарды (өкүлчүлүктөрдү) мамлекеттик каттоо жөнүндө” Кыргыз Республикасынын Мыйзамына өзгөртүүлөрдү киргизүү тууралуу” Кыргыз Республикасынын 2009-жылдын 15-июлундагы № 207 Мыйзамы (“Эркинтоо” гезити 2009-жылдын 21-июлундагы 2009-ж. № 61);

3) “Юридикалык жактарды, филиалдарды (өкүлчүлүктөрдү) мамлекеттик каттоо жөнүндө” Кыргыз Республикасынын Мыйзамына өзгөртүүлөрдү киргизүү тууралуу” Кыргыз Республикасынын 2009-жылдын 18-декабрындагы № 313 Мыйзамы (“Эркинтоо” гезити 2009-ж. 22-декабрдагы № 107);

4) “Юридикалык жактарды, филиалдарды (өкүлчүлүктөрдү) мамлекеттик каттоо жөнүндө” Кыргыз Республикасынын Мыйзамына өзгөртүүлөрдү киргизүү тууралуу” Кыргыз Республикасынын 2011-жылдын 21-декабрындагы № 241 Мыйзамы (“Эркинтоо” газетасынын 2011-жылдын 24-декабрындагы № 110);

5) “Юридикалык жактарды, филиалдарды (өкүлчүлүктөрдү) мамлекеттик каттоо жөнүндө” Кыргыз Республикасынын Мыйзамына өзгөртүүлөрдү киргизүү тууралуу” Кыргыз Республикасынын 2012-жылдын 13-апрелиндеги № 35 Мыйзамы (“Эркинтоо” газетасынын 2012-жылдын 20-апрелиндеги № 2012-саны). № 33-34);

6) “Юридикалык жактарды, филиалдарды (өкүлчүлүктөрдү) мамлекеттик каттоо жөнүндө” Кыргыз Республикасынын Мыйзамына өзгөртүүлөрдү киргизүү тууралуу” Кыргыз Республикасынын 2012-жылдын 13-декабрындагы № 199 Мыйзамы (“Эркинтоо” газетасы 18- декабрындагы 2012-ж. № 111);

7) “Юридикалык жактарды, филиалдарды (өкүлчүлүктөрдү) мамлекеттик каттоо жөнүндө” Кыргыз Республикасынын Мыйзамына толуктоолорду киргизүү тууралуу” Кыргыз Республикасынын 2013-жылдын 11-июлундагы № 132 Мыйзамы (“Эркинтоо” гезити 23-июлдагы 2013-ж. № 61);

8) “Юридикалык жактарды, филиалдарды (өкүлчүлүктөрдү) мамлекеттик каттоо жөнүндө” Кыргыз Республикасынын Мыйзамына толуктоолорду киргизүү тууралуу” Кыргыз Республикасынын 2013-жылдын 11-июлундагы № 142 (“Эркинтоо” гезити 23-июлдагы 2013-ж. № 61);

9) “Юридикалык жактарды, филиалдарды (өкүлчүлүктөрдү) мамлекеттик каттоо жөнүндө” Кыргыз Республикасынын Мыйзамына өзгөртүүлөрдү киргизүү тууралуу” Кыргыз Республикасынын 2014-жылдын 1-июлундагы № 101 Мыйзамы (“Эркин Тоо” гезити 4-июлдагы 2014-ж. № 52);

10) “Юридикалык жактарды, филиалдарды (өкүлчүлүктөрдү) мамлекеттик каттоо жөнүндө” Кыргыз Республикасынын Мыйзамына өзгөртүүлөрдү жана толуктоолорду киргизүү тууралуу” Кыргыз Республикасынын 2015-жылдын 12-майындагы № 93 Мыйзамы (“Эркин Тоо” гезити 19-майдагы 2015-ж. № 45);

11) “Кыргыз Республикасынын айрым мыйзам актыларына өзгөртүүлөрдү жана толуктоолорду киргизүү жөнүндө (Ишкердик субъекттерин каттоонун жана жоюунун жол-жоболорун жөнөкөйлөтүү жөнүндө)” Кыргыз Республикасынын 2015-жылдын 22-майындагы № 115 Мыйзамынын 7-беренеси (“Эркин Too” гезити 2015-жылдын 26-майындагы № 48 - 49);

12) “Кыргыз Республикасынын айрым мыйзам актыларына (Кыргыз Республикасынын Граждандык кодексине, "Юридикалык жактарды, филиалдарды (өкүлчүлүктөрдү) мамлекеттик каттоо жөнүндө" Кыргыз Республикасынын Мыйзамына) өзгөртүүлөрдү киргизүү жана "Фирмалык аталыштар жөнүндө" Кыргыз Республикасынын Мыйзамын күчүн жоготту деп таануу тууралуу” Кыргыз Республикасынын 2016-жылдын 23-июлу № 133 Мыйзамын (“Эркин Тоо” газетасы 2016-жылдын 5-августундагы № 68);

13) “Кыргыз Республикасынын Улуттук банкы, банктар жана банк иштери жөнүндө" Кыргыз Республикасынын Мыйзамын колдонууга киргизүү жөнүндө Кыргыз Республикасынын 2016-жылдын 16-декабрындагы № 207 Кыргыз Республикасынын Мыйзамынын 5-беренесинин 8-бөлүгү (“Эркин Тоо” гезити 2016-жылдын 21-декабрындагы № 113- 114);

14) Кыргыз Республикасынын айрым мыйзам актыларына (Кыргыз Республикасынын Граждандык кодексине, "Юридикалык жактарды, филиалдарды (өкүлчүлүктөрдү) мамлекеттик каттоо жөнүндө" Кыргыз Республикасынын Мыйзамына) өзгөртүүлөрдү киргизүү тууралуу Кыргыз Республикасынын 2016-жылдын 16-декабрындагы № 208 Мыйзамынын 2-беренеси (“Эркин Тоо” газетасы, 2016-жылдын 27-декабрындагы № 116);

15) Кыргыз Республикасынын айрым мыйзам актыларына ("Юридикалык жактарды, филиалдарды (өкүлчүлүктөрдү) мамлекеттик каттоо жөнүндө", "Дене тарбия жана спорт жөнүндө" Кыргыз Республикасынын мыйзамдарына) өзгөртүүлөрдү киргизүү жөнүндө Кыргыз Республикасынын 2021-жылдын 16-апрелиндеги № 55 Мыйзамынын 1-статьясы (“Эркин Тоо” гезити 2021-жылдын 20-апрелиндеги № 35);

16) “Кыргыз Республикасынын айрым мыйзам актыларына ("Коммерциялык эмес уюмдар жөнүндө", "Юридикалык жактарды, филиалдарды (өкүлчүлүктөрдү) мамлекеттик каттоо жөнүндө" Кыргыз Республикасынын мыйзамдарына) өзгөртүүлөрдү киргизүү тууралуу Кыргыз Республикасынын 2021-жылдын 26-июнундагы № 78 Мыйзамынын 2-беренеси ("Эркин Тоо" газетасы, 2021-жылдын 29-июнундагы № 75);

17) “Юридикалык жактарды, филиалдарды (өкүлчүлүктөрдү) мамлекеттик каттоо жөнүндө” Кыргыз Республикасынын 2021-жылдын 10-декабрындагы № 150 (“Эркин Тоо” газетасы 2021-жылдын 17-декабрындагы № 150).

**3-статья**

1. Ушул Мыйзам расмий жарыяланууга тийиш жана 2023-жылдын 1-ноябрынан тартып күчүнө кирет.

2. Ушул Мыйзамдын күчүнө киргендигине байланыштуу юридикалык жактар, филиалдар (өкүлчүлүктөр) алардын органдары же сот каттоочу органда мамлекеттик кайра каттоо жөнүндө чечим кабыл алганга чейин мамлекеттик кайра каттоодон өткөрүлбөй тургандыгы белгиленсин. Мындай юридикалык жактарды, филиалдарды (өкүлчүлүктөрдү) мамлекеттик каттоо (кайра каттоо) жөнүндө күбөлүктөрдүн күчү сакталат жана алардын ишинин бүткүл мезгили үчүн жарактуу болот.

3. Кыргыз Республикасынын Министрлер Кабинети ушул Мыйзам расмий жарыяланган күндөн тартып бир айлык мөөнөттө:

1) өзүнүн чечимдерин ушул Мыйзамга ылайык келтирсин;

2) ушул Мыйзамды колдонуу боюнча калктын жана чарбалык бирикмелердин өкүлдөрүнүн арасында маалыматтык-түшүндүрүү иштерин жүргүзүүнү камсыз кылсын.

**Кыргыз Республикасынын**

**Президенти**